கேள்வி: இராகினி தேவி - தொழில் வாழ்க்கை பற்றி நீங்கள் என்ன அறிந்துள்ளீர்கள்?
பதில்: எஸ்தர் ஒரு உள்ளூர் உருசிய நடன ஆசிரியரிடமிருந்து முறையான நடனத்தைக் கற்றுக் கொண்டார். "ரீட்டா காசிலாஸ்" மற்றும் "டோடி ராகினி" என்ற மேடைப் பெயர்களைப் பயன்படுத்தி எஸ்தர் உருசிய நாட்டுப்புற நடனங்கள் மற்றும் சுய பாணியிலான கிரேக்க மற்றும் எகிப்திய கருப்பொருள் நடனக்களை நிகழ்த்தினார். அதே நேரத்தில் மினசோட்டா பல்கலைக்கழகத்தில் இந்திய வரலாறு மற்றும் கலாச்சாரத்தையும் படித்தார்.Rachel Mattson. 1922 ஆம் ஆண்டில் தனது கணவர் பாஜ்பாயுடன் நியூயார்க்கிற்கு குடிபெயர்ந்தார். நியூயார்க்கில், இவர் பேசாப் படம் சில வேடங்களில் நடித்து வந்தார். 1922 ஏப்ரல் 28 அன்று மன்ஹாட்டனின் கிரீன்விச் கிராமத் திரையரங்கில் "உண்மையான இந்திய பொழுதுபோக்குகள்" என்ற ஒரு தனி நிகழ்ச்சியில் "இராகினி தேவி" என்ற கதாபாத்திரத்தில் அறிமுகமானார். அப்போதிருந்து, இவர் மேடையில் மற்றும் வெளியே, இராகினி தேவி என்று அறியப்பட்டார்.Rachel Mattson. 1922 மற்றும் 1930 க்கு இடையில், இவரது நடன பாணிகள் அமெரிக்க நடன விமர்சகர்களிடையேப் பாராட்டுக்களைப் பெற்றன. 1928 ஆம் ஆண்டில், "நிருதஞ்சலி: இந்து நடனத்திற்கான ஒரு அறிமுகம்" என்ற புத்தகத்தை வெளியிட்டார். இது அமெரிக்காவில் விமர்சன ரீதியான பாராட்டைப் பெற்றது. 1930 ஆம் ஆண்டில், இந்தியாவுக்கு வந்தார். தேவி இந்திய நடனத்தை கற்க ஆர்வமாக இருந்தார். சென்னையில் மயிலாப்பூர் கபாலீசுவரர் கோயில் முன்னாள் தேவதாசி மைலாப்பூர் கௌரி அம்மாள் பரதநாட்டியம் படித்தார். இவருக்கு கலை விழாவில் நடனமாட திருவிதாங்கூர் மகாராஜாவிடமிருந்து அழைப்பு வந்து கேரளா சென்றார். வள்ளத்தோள் நாராயண மேனன் சந்திக்கும் வாய்ப்பும் இவருக்கு கிடைத்தது. புகழ்பெற்ற கேரள கலாமண்டலம் கதகளி படித்த முதல் பெண்மணி இவர்தான். இங்குதான் திருவிதாங்கூரைச் சேர்ந்த இளம் மற்றும் அழகான கதகளி நடனக் கலைஞரான குரு கோபிநாத் சந்தித்தார். அவர் இவரது சுற்றுப்பயணங்களில் நடன கூட்டாளியாக இருக்க ஒப்புக்கொண்டார். நடனங்களின் நீளத்தை குறைத்து, ஆடைகளை நெறிப்படுத்தி, கதகளியை மாலை பொழுதுபோக்காக மாற்றியதன் மூலம் ராகினி தேவி மற்றும் கோபிநாத் முக்கியத்துவம் பெற்றனர். 1933 முதல் 1936 வரை இவர்கள் இந்தியா முழுவதும் சுற்றுப்பயணம் செய்து, கதகளி "நடன நாடகங்களை" பார்வையாளர்களுக்கு அறிமுகப்படுத்தினர்.